પાઠ 24
રોમમાં પાઉલ
શિક્ષકની માર્ગદર્શિકા  ·  જુઓ, સાંભળો અને જીવો – પુસ્તક 8: પવિત્ર આત્માનાં કાર્યો
	હેતુ
	બાળકોને શીખવવું કે કેદમાં હોવા છતાં પાઉલે સુવાર્તા વહેંચીને અને બીજા ખ્રિસ્તીઓની કાળજી રાખીને ઈશ્વરની સેવા ચાલુ રાખી.

	શાસ્ત્રવાંચન
	પ્રેરિતોનાં કૃત્યો 28:16-30; ફિલિપ્પીઓ 1:12-13; 2 તિમોથી 4:9-18

	મુખપાઠ કલમ
	ફિલિપ્પીઓ 4:13
જે મને સામર્થ્ય આપે છે તેમના દ્વારા હું સર્વ કરી શકું છું.



પાઠની રજૂઆત
શરૂઆત
હાથ પર નાનો કાપો પડે તોપણ તમને લખવું કે કામ કરવું મુશ્કેલ બને છે. તમે અપંગ થઈ જાઓ છો અને તે રૂઝાય નહિ ત્યાં સુધી તમારું કામ કરી શકતા નથી.
પાઠના મુખ્ય મુદ્દાઓ
	1.ચિત્ર 24 બતાવો. કેદી હોવું કેવું હશે તેનો તમને કંઈ ખ્યાલ છે? હરવાફરવાની સ્વતંત્રતા ન હોવી એ ભયાનક હશે.
તમે ધારો કે હવે પાઉલ પોતાના વિશ્વાસને કારણે રોમમાં કેદી બન્યો હોવાથી ઈસુ ખ્રિસ્ત વિશે વાત કરવાનું બંધ કરી દેશે. પણ તેણે એવું ન કર્યું! તેના પર ખૂબ ચુસ્ત પહેરો હોવા છતાં, પાઉલ ઈસુ વિશે વાત કરતો રહ્યો. તેણે સમ્રાટના રક્ષકોને સાક્ષી આપવાની તકનો ઉપયોગ કર્યો. ઘણા સૈનિકોએ વારાફરતી પાઉલ પર પહેરો ભરવો પડતો, અને તે સૌએ ઈસુ વિશે સાંભળ્યું. તેમાંના કેટલાક ખ્રિસ્તી બન્યા (ફિલિપ્પીઓ 1:12-13).
	2.પાઉલ કેદખાનામાં ન હતો, પણ નજરકેદમાં હતો. તેથી તે મુલાકાતીઓને મળી શકતો (પ્રેરિતોનાં કૃત્યો 28:16). ઘણા મુલાકાતીઓ પાઉલને મળવા આવ્યા – યહૂદીઓ તેમજ બિનયહૂદીઓ. કેટલાકે સુવાર્તા સ્વીકારી. બીજાઓએ તેનો અસ્વીકાર કર્યો (28:23-24, 30-31).
	3.પાઉલે કેદમાંથી ખ્રિસ્તી મંડળીઓને પત્રો પણ લખ્યા. બાઇબલનાં પુસ્તકો એફેસીઓ, કોલોસીઓ, ફિલિપ્પીઓ, ફિલેમોન, 1 અને 2 તિમોથી અને તિતસ એ બધા પાઉલે રોમમાં કેદી હતો ત્યારે લખેલા પત્રો છે. આજે આ લખાણો આખા જગતના ખ્રિસ્તીઓ માટે ખૂબ મહત્ત્વનાં છે.
	4.સુવાર્તા ખાતર પાઉલે ઘણી મુશ્કેલીઓ સહન કરી, પણ તેણે જાતે અનુભવ્યું કે કંઈ પણ આપણને પ્રભુના પ્રેમથી જુદા પાડી શકતું નથી. આખો વર્ગ પાઠ 23 ની મુખપાઠની કલમ બોલે. પાઉલે રોમમાં લગભગ બે વર્ષ નજરકેદમાં ગાળ્યાં પછી ખ્રિસ્તીઓ પર સતાવણી થઈ. પાઉલ તેમાંનો એક હતો જેમણે પોતાનો જીવ ગુમાવ્યો. ઈશ્વરના વિશ્વાસુ સેવક તરીકે, તે જાણતો હતો કે તે પોતાના પ્રભુ ઈસુ સાથે સદાકાળ જીવશે.
વાર્તા પ્રત્યે આપણો પ્રતિભાવ
દરેક જે પ્રભુ ઈસુનો પોતાના તારનાર તરીકે સ્વીકાર કરે છે, જે પવિત્ર આત્માના સામર્થ્યથી ઈશ્વરની વિશ્વાસુપણે સેવા કરે છે, તે અનંતજીવનની ભેટ પામે છે અને પાઉલની જેમ બધા સંજોગોમાં આનંદ કરી શકે છે.
મુખપાઠ કલમ દૃઢ કરાવો
પાઠ 24 – રોમમાં પાઉલ	પાનું 




